Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 20 มิ.ย.65
Daily Focus - บล.ฟินันเซีย ไซรัส ประจำวันที่ 20 มิ.ย.65
20 มิ.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET ยังแกว่งตัวผันผวนในกรอบ 1,545-1,570 จุด จากความกังวลเงินเฟ้อที่ยังอยู่ในระดับสูง ส่วนระยะสั้นอาจมี Technical Rebound ได้บ้างหลังปรับลงแรงสัปดาห์ก่อนและ RSI เริ่ม Oversold แต่คาดการฟื้นตัวยังจำกัดโดยยังถูกกดดันจากนโยบายการเงินทั่วโลกตึงตัวและเศรษฐกิจที่มีแนวโน้มชะลอ กลุ่มพลังงานต้นน้ำและโรงกลั่นคาดว่ายังถ่วงตลาดตามราคาน้ำมันดิบที่ร่วงแรง 7% แต่จะหนุนกลุ่มโรงไฟฟ้า ปิโตรเคมี และวัสดุก่อสร้างให้ปรับตัวขึ้นได้แข็งกว่าตลาด เรายังคาดหวังเชิงบวกต่อการฟื้นตัวของเศรษฐกิจไทยที่จะเร่งตัวในครึ่งหลังปีก่อนตามการเปิดประเทศอย่างเต็มรูปแบบ
โดยประเมิน Downside ของ SET Index รอบนี้ที่บริเวณ 1,500-1,520+- จุด เป็นจังหวะในการสะสมหุ้นพื้นฐานอีกหนึ่งระดับ และยังเน้นลงทุนในหุ้น Value และ Defensive Play ที่เกี่ยวข้องกับสินค้าบริการจำเป็น และหุ้น Reopening Play ที่ได้อานิสงส์จากการท่องเที่ยวที่ฟื้นตัว
ด้านกลยุทธ์ : เน้นลงทุนหุ้น Value และ Defensive Play ที่แนวโน้มกำไรไตรมาส 2/65 ถึงครึ่งหลังของปี 65 แข็งแกร่ง
สำหรับหุ้นเด่นเดือน มิ.ย. : BCP, CK, CPALL, MAJOR, SAWAD